Klasse-wiki

=**Wikis til brug for kommunikation og videndeling i klassen**=

En wiki kan også anvendes som et redskab til kommunikation. Kommunikationen sker i en selvstændig wiki, der oprettes til fx en klasse eller et hold, og det er de lærende selv, der skriver indholdet i wikien – de går altså fra at være nydere til også at være ydere. Kommunikation foregår klassens elever/studerende imellem og mellem elever/studerende og underviser, hvor der samarbejdes om at opbygge en fælles viden i form af fx en notatsamling. Det giver også mulighed for at opbygge en ordbank, hvor de lærende kan lægge beskrivelser ind af faglige og før-faglige ord og begreber, der kan forklares med egne ord, billeder og lyde. Se eksempel på hvordan man kan udarbejde en faglig ordbank her.
 * Hvem kan anvende det, og hvordan kan det anvendes?**

F ormålet her er at give de lærende ét samlet sted, hvor de både selv og deres medstuderende kan samle deres ordforklaringer på centrale begreber.
 * Med hvilket formål kan det anvendes? **

Effekten er, at de lærende til hver en tid vil kunne finde forklaringer og dermed opnå en øget indlæringskurve i rodfæstningsfasen.
 * Hvad kan effekten være?**

For at komme i gang med at arbejde i en klassewiki, kræves det, at der oprettes en wiki på fx wikispaces – den er let at bruge og har et slogan der hedder ”wikis without the learning curve”. Den er gratis i sin basisversion. Der findes meget fine vejledninger i brugen af disse wikis, fx på emuens læringsmoduler. Du kan se en vejledning til wikispaces fra EMU her (henvender sig til engelsklærere i mellemtrinnet, men vejledningen kan også fint anvendes i andre sammenhænge). Derudover er der oprettet et site, der hedder klassewiki.dk, hvor det dog koster penge at blive oprettet, men efter skoleårets afslutning får man en PDF-fil, hvor alt indholdet er sat pænt op.
 * Hvad kræver det i form af igangsættelse?**

Opgaven for underviseren lyder på at få de lærende til at beskrive fx begreber i wikien. Til sidst i forløbet vil de lærende have et fælles opslagsværk, som er tilgængeligt overalt, og som bl.a. kan bruges til repetition i forhold til eksamen. En udfordring kan være at få gang i selve wikien – dette kan evt. overvindes ved, at man som underviser selv starter med at lægge ord i wiki'en – og dermed fra starten også vænner de lærende til at bruge den som et sted, hvor man kan hente nyttig information. En tommefingerregel kan være, at man som underviser bør lægge de første 5-10 ordbeskrivelser ind, så der er noget at komme derind efter for de lærende. Man skal som underviser være opmærksom på, at de lærende nok ikke vil benytte den funktion, som gør, at de kan rette i hinandens ord-beskrivelser – her er respekten for andres arbejde simpelthen for stor! Læs mere om hvordan wikis kan bruges i klassesammenhænge her.